rejauldu/bengali-wikipedia huggingface dataset:
হারিস সোহেল (; জন্ম: ৯ জানুয়ারি, ১৯৮৯) শিয়ালকোটে জন্মগ্রহণকারী পাকিস্তানি ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি বামহাতি অর্থোডক্স বোলিং ও বামহাতে ব্যাটিং করে থাকেন। ঘরোয়া ক্রিকেটে শিয়ালকোট স্ট্যালিয়ন্স, জারাই তারাকিয়াতি ব্যাংক লিমিটেড ক্রিকেট দল ও শিয়ালকোট ক্রিকেট দলে প্রতিনিধিত্ব করেছেন।   প্রারম্ভিক জীবন  ২০১২ সালের চ্যাম্পিয়ন্স লীগ টি২০ প্রতিযোগিতায় শিয়ালকোট স্ট্যালিয়ন্সের পক্ষে খেলেন। পাকিস্তানের প্রথম-শ্রেণীর ক্রিকেট প্রতিযোগিতা প্রেসিডেন্ট ট্রফিতে জারাই তারাকিয়াতি ব্যাংক লিমিটেড দলের সদস্য হিসেবে ১৩৪.৬০ গড়ে চার সেঞ্চুরিসহ দ্বিতীয় সর্বাধিক ৬৭৩ রান তোলেন।   খেলোয়াড়ী জীবন  ২০১২ সালে শ্রীলঙ্কা ক্রিকেট দলের বিপক্ষে টুয়েন্টি২০ আন্তর্জাতিক প্রতিযোগিতায় পাকিস্তান দলের অন্যতম সদস্য মনোনীত হন। ২০১২-১৩ মৌসুমে ভারত সফরে গেলেও কোন খেলায় অংশগ্রহণ করেননি তিনি। এরপর দক্ষিণ আফ্রিকা দলের বিপক্ষে খেলার জন্য মনোনীত হলেও টেস্ট সিরিজ চলাকালে গোড়ালির আঘাতের ফলে দেশে ফিরে আসতে বাধ্য হন।  ১৯ জুলাই, ২০১৩ তারিখে তার ওডিআই অভিষেক ঘটে। খেলায় তিনি ২৬ রান সংগ্রহ করেন। একই সফরে তার টুয়েন্টি২০ আন্তর্জাতিকে অভিষেক হয়।   তথ্যসূত্র    বহিঃসংযোগ   বিষয়শ্রেণী:পাকিস্তানি ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:খুলনা টাইগার্সের ক্রিকেটার বিষয়শ্রেণী:শিয়ালকোট থেকে আগত ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:ফেডারেল এরিয়াজের ক্রিকেটার বিষয়শ্রেণী:শিয়ালকোটের ক্রিকেটার বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার বিষয়শ্রেণী:শিয়ালকোট স্ট্যালিয়ন্সের ক্রিকেটার বিষয়শ্রেণী:পেশাওয়ার জালমির ক্রিকেটার বিষয়শ্রেণী:লাহোর কালান্দার্সের ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার
মহামৃত্যুঞ্জয় মন্ত্র একটি সর্বরোগ হরণকারী মন্ত্র। এই মন্ত্রটি ভগবান মহাদেবকে স্মরণ করে রচিত। এই মন্ত্রটি ঋগ্বেদেও দৃষ্ট হয় আবার এই মন্ত্রটি মার্কণ্ডেয় পুরাণেও দৃষ্ট হয়। এই মন্ত্রটি জপ করলে মানুষ সব অশান্তি, রোগপীড়া ও ব্যাধি থেকে মুক্তিপ্রাপ্ত হয়। নিরাকার মহাদেবই মৃত্যুমুখী প্রাণকে বলপূর্বক জীবদেহে পুনঃপ্রতিষ্ঠিত করেন এবং অপার শান্তিদান করেন। এই মন্ত্রটির সাথে একটি কাহিনী প্রচলিত আছে। একসময় মহর্ষি মৃকন্ডু এবং তাঁর পত্নী মরুদবতী পুত্রহীন ছিলেন। তাঁরা তপস্যা করে মহাদেবকে সন্তুষ্ট করেন এবং এক পুত্র লাভ করেন যার নাম হলো মার্কণ্ডেয়। কিন্তু মার্কণ্ডেয়ের বাল্যকালেই মৃত্যুযোগ ছিল। অভিজ্ঞ ঋষিদের কথায় বালক মার্কণ্ডেয় শিবলিঙ্গের সামনে মহামৃত্যুঞ্জয় মন্ত্র জপ করতে লাগলেন। যথা সময়ে যমরাজ এলেন। কিন্তু মহাদেবের শরণে আসা প্রাণকে কেই বা হরণ করতে পারে! যমরাজ পরাজিত হয়ে ফিরে গেলেন এবং মার্কণ্ডেয় মহাদেবের বরে দীর্ঘায়ু লাভ করলেন। পরে তিনি মার্কণ্ডেয় পুরাণ রচনা করলেন।  মন্ত্র মন্ত্রপাঠ|right|thumb মহামৃত্যুঞ্জয় মন্ত্র হলো:-)  দেবনাগরী লিপিতে:-)    বাংলা লিপিতে:-) ওঁ ত্র্যম্বকং যজামহে সুগন্ধিং পুষ্টিবর্ধনম্। উর্বারুকমিব বন্ধনান্ মৃত্যোর্মুক্ষীয় মাঽমৃতাৎ।।  এর অর্থ হলো হে ত্রিনয়ন আমাদের জীবনকে সুগন্ধে ভরিয়ে তোল। সকল বন্ধন থেকে মুক্তি দিয়ে আমাদের মৃত্যু হতে অমৃততে নিয়ে যাও।  তাৎপর্য হিন্দুরা বিশ্বাস করে যে মন্ত্রটি মানসিক ও শারীরিক স্বাস্থ্যের জন্য উপকারী এবং এটিকে মোক্ষ মন্ত্র বলে মনে করে যা দীর্ঘায়ু ও অমরত্ব প্রদান করে।  আরোও দেখুন  ওঁ  মহা মৃত্যুঞ্জয় মন্দির  তথ্যসূত্র  বিষয়শ্রেণী:বেদ বিষয়শ্রেণী:মন্ত্র বিষয়শ্রেণী:হিন্দু মন্ত্র
অনুপগঞ্জ রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এপিজি।   অবস্থান  স্টেশন উত্তর প্রদেশের বালিয়াখেরা গ্রামে অবস্থিত। এই স্টেশন থেকে পরবর্তী স্টেশন হল - বক্কাস রেলওয়ে স্টেশন এবং পূর্ববর্তী স্টেশন হল রহমতনগর রেলওয়ে স্টেশন।   পরিকাঠাম  স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ  মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।   রেল পরিষেবা  এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৬ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।   প্রশাসন ও নিরাপত্তার ব্যবস্থা  অনুপগঞ্জ রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র   বিষয়শ্রেণী:লখনউ রেলওয়ে বিভাগ, উত্তর রেল
ঙ্গাগ-দ্বাং-লুং-র্তোগ্স-য়োন-তান-র্গ্যা-ম্ত্শো () (১৮১১-১৮৫৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁচাত্তরতম দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  ঙ্গাগ-দ্বাং-লুং-র্তোগ্স-য়োন-তান-র্গ্যা-ম্ত্শো ১৮১১ খ্রিষ্টাব্দে তিব্বতের গ্লিং-ত্শাং () নামক স্থানে জন্মগ্রহণ করেন। তার পিতার নাম ছিল ব্ক্রা-শিস () এবং মাতার নাম ছিল গ্রোল-মা ()। শৈশবে তাকে ব্লো-ব্জাং-ব্স্তান-পা'ই-র্গ্যাল-ম্ত্শান () নামক তৃতীয় লিং রিনপোছে উপাধিধারী বৌদ্ধ লামার পুনর্জন্ম রূপে চিহ্নিত করা হয়। তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৪৭ খ্রিষ্টাব্দে তিনি দ্গা'-ল্দান বৌদ্ধবিহারের পঁচাত্তরতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি একাদশ দলাই লামার শিক্ষক হিসেবে নিযুক্ত হন।   তথ্যসূত্র        বিষয়শ্রেণী:১৮১১-এ জন্ম বিষয়শ্রেণী:১৮৫৫-এ মৃত্যু বিষয়শ্রেণী:গানদেন ত্রিপা বিষয়শ্রেণী:লিং রিনপোছে
ওমস্ক সময় (ওএমএসটি) হচ্ছে রাশিয়ার ওমস্ক প্রদেশের সময় অঞ্চল, যেটি ইউটিসি হতে ৬ ঘণ্টা এগিয়ে (ইউটিসি+৬:) এবং মস্কো সময় হতে ৩ ঘণ্টা এগিয়ে (এমএসকে+৩)।   ইতিহাস  ১৯৯১ সাল পর্যন্ত, ওমস্ক সময় সোভিয়েত মধ্য এশিয়ায় ব্যবহৃত দুটি অঞ্চলের মধ্যে অন্যতম ছিল। রুশীয় সোভিয়েত যুক্তরাষ্ট্রীয় সমাজতান্ত্রিক প্রজাতন্ত্রের ওমস্ক প্রদেশ ছাড়াও, এটা কাজাখ সোভিয়েত সমাজতান্ত্রিক প্রজাতন্ত্রের পূর্বদিকস্থ দুই-তৃতীয়াংশ, সম্পূর্ণ কির্গিজ সোভিয়েত সমাজতান্ত্রিক প্রজাতন্ত্র ও তাজিক সোভিয়েত সমাজতান্ত্রিক প্রজাতন্ত্র এবং পূর্বদিকস্থ উজবেক সোভিয়েত সমাজতান্ত্রিক প্রজাতন্ত্র। ওমস্কের শহর এবং আলমা-আতার (আলমাটি) রাজধানীসমূহ, ফারুনজি (বিশকেক), দুশান্‌বে এবং তাশখন্দ।  সোভিয়েত ইউনিয়নের পতনের দুই বছর পর পর্যন্ত, ওমস্ক প্রদেশ রাশিয়ার একমাত্র অঞ্চল হিসেবে এই সময়ের অন্তর্ভুক্ত থাকে। নতুন স্বাধীন মধ্য এশীয় রাজ্যসমূহ দিবালোক সংরক্ষণ সময় পালন করা থেকে স্থগিত থাকে, যখন উজবেকিস্তান এবং তাজিকিস্তান তাদের সময়কে ১ ঘণ্টা পিছিয়ে "পশ্চিমে সরে আসে"।  ১৯৯০ এর দশক থেকে ২০১০ এর দশক পর্যন্ত, রাশিয়া মস্কোর সাথে ঘড়ি মেলানোর একটি প্রবণতা লক্ষ্য করতে পারে। ২০১০ সালে, পশ্চিম সাইবেরিয়ার সকল সকল শহর মস্কো+৪ অঞ্চল থেকে মস্কো+৩-এ স্থানান্তরিত হয়, যার ফলে তাদের সময় ওমস্ক সময়ে পরিণত হয়।  ২০১১ সালে, রাশিয়া সারাবছরের জন্য দিবালোক সংরক্ষণ সময়ে স্থানান্তরিত হয়। শীতকালে ইউটিসি+৬ এবং গ্রীষ্মকালে ইউটিসি+৭-এর মধ্যে পরিবর্তনের পরিবর্ত, ওমস্ক সময় ২০১৪ পর্যন্ত ইউটিসি+৭ নির্ধারণ করা হয়। অতঃপর ১ বছর পর, এই সময় পুনরায় ইউটিসি+৬ নির্ধারণ করা হয়, কিন্তু কেমেরোবো প্রদেশ সিদ্ধান্ত নেয় যে তারা ক্রাশনুইয়ার্স্ক সময়ের সাথে মিলিয়ে ইউটিসি+৭ থাকবে।  ২০১৬ সালে, আলতাই ক্রাই, আলতাই গণপ্রজাতন্ত্রী, তোমস্ক প্রদেশСФ одобрил перевод времени в Томской области на час вперед | Общество | Аргументы и Факты এবং নোভোসিবিরস্ক প্রদেশ তাদের সময় পরিবর্তন করে ক্রাশনুইয়ার্স্ক সময় (ইউটিসি+৭) হয়।  ওমস্ক প্রদেশ হলো বর্তমানে রাশিয়ার একমাত্র অঞ্চল যেখানে নিম্নোক্ত সময় অঞ্চল ব্যবহৃত হয়।  + ওমস্ক সময় পর্যবেক্ষণ করে এলাকায় পরিবর্তনসমূহ তারিখ অঞ্চল(সমূহ) পরিবর্তনের ধরনসমূহ আইএএনএ সময় অঞ্চল পূর্বদিকস্থ দুই-তৃতীয়াংশ কাজাখস্তান বিদায় এশিয়া/আলমাতি পূর্ব উজবেকিস্তান বিদায় এশিয়া/তাশখন্দ কির্গিজস্তান বিদায় এশিয়া/বিশকেক তাজিকিস্তান বিদায় এশিয়া/দুশান্‌বে ২৩-০৫-১৯৯৩ নোভোসিবিরস্ক প্রদেশНовосибирская область переводится из шестого  часового  пояса  в пятый  23  мая в 00 часов 00 минут. (№ 21, 22.05.1993) http://vedomosti.sfo.ru/articles/?article=20345  যোগদান এশিয়া/নোভোসিবিরস্ক ২৮-০৫-১৯৯৫ আলতাই ক্রাই এবং গণপ্রজাতন্ত্রী আলতাই যোগদান এশিয়া/নোভোসিবিরস্ক ০১-০৫-২০০২ তোমস্ক প্রদেশhttp://newsru.com/russia/01may2002/clock.html যোগদান এশিয়া/নোভোসিবিরস্ক ২৮-০৩-২০১০ কেমেরোবো প্রদেশ যোগদান এশিয়া/নোভোসিবিরস্ক২০১৪কেমেরোবো প্রদেশবিদায়এশিয়া/ক্রাশনুইয়ার্স্ক২৭-০৩-২০১৬আলতাই ক্রাই এবং গণপ্রজাতন্ত্রী আলতাইবিদায়এশিয়া/ক্রাশনুইয়ার্স্ক২৯-০৫-২০১৬তোমস্ক প্রদেশবিদায়এশিয়া/ক্রাশনুইয়ার্স্ক২৪-০৭-২০১৬নোভোসিবিরস্ক প্রদেশবিদায়এশিয়া/ক্রাশনুইয়ার্স্ক   তথ্যসূত্র   বিষয়শ্রেণী:সময় অঞ্চল বিষয়শ্রেণী:রাশিয়ায় সময়
আবুল খাত্তাব মুসলিম ইবনে মুহরিজ ( – মৃত্যু ), যাকে সালম এবং আবদুল্লাহও বলা হয়,  ছিলেন আরবের মক্কার একজন সুপরিচিত সংগীতশিল্পী এবং গায়ক।  পারস্য বংশোদ্ভূত, ইবনে মুহরিজ ছিলেন বনু আবদ আল-দার বা বনু মাখজুমের একজন মুক্ত ব্যক্তি (মাওলা)।   তার পিতা ছিলেন কাবার দ্বাররক্ষীদের একজন।  ইবনে মুহরিজ প্রথমে ইবনে মিসদাহ এবং তারপর আজ্জা আল-মায়লার অধীনে অধ্যয়ন করেন।  তিনি ইরান ও সিরিয়ায় সঙ্গীত শিক্ষা সম্পন্ন করেন।  ইবনে মুহরিজ কুষ্ঠরোগে ভুগছিলেন এবং তাই জনসমক্ষে বেশি উপস্থিত হওয়া থেকে বিরত থাকতেন।  তিনি তার রচনাগুলি একজন ক্রীতদাসী সঙ্গীতশিল্পী দ্বারা পরিবেশন করায় সন্তুষ্ট ছিলেন বলে মনে হয়।  তার রোগসম্বন্ধীয় অবস্থার কারণে, ইবনে মুহরিজ হয়তো কখনো দামেস্কের উমাইয়াদের দরবারে যোগ দেননি, যদিও দশম শতাব্দীর ঐতিহাসিক আল-মাসউদির লেখা একটি অনুচ্ছেদ থেকে বোঝা যায় যে তিনি খলিফা দ্বিতীয় আল-ওয়ালিদ ( ৭৪৩-৭৪৪) এর একজন সঙ্গীতশিল্পী ছিলেন।    তথ্যসূত্র    সূত্র       বিষয়শ্রেণী:৭৫৭-এ মৃত্যু বিষয়শ্রেণী:জন্মের সাল অজানা বিষয়শ্রেণী:ইরানি গায়ক বিষয়শ্রেণী:ইরানি সঙ্গীতজ্ঞ বিষয়শ্রেণী:মক্কার ব্যক্তি বিষয়শ্রেণী:৮ম শতাব্দীর ইরানি ব্যক্তি বিষয়শ্রেণী:৭ম শতাব্দীর ইরানি ব্যক্তি বিষয়শ্রেণী:মধ্যযুগীয় আরবি ভাষার সংগীতশিল্পী বিষয়শ্রেণী:৭ম শতাব্দীর সঙ্গীতজ্ঞ বিষয়শ্রেণী:৮ম শতাব্দীর সঙ্গীতজ্ঞ বিষয়শ্রেণী:৭ম শতাব্দীর উমাইয়া খিলাফতের ব্যক্তি বিষয়শ্রেণী:৮ম শতাব্দীর উমাইয়া খিলাফতের ব্যক্তি
অরণ্য ১৯৭১ সালে মুক্তি পাওয়া একটি সাদাকালো অসমীয়া চলচ্চিত্র। ছবির পরি্চালক ছিলেন সমরেন্দ্র নারায়ণ দেব এবং প্রযোজক ছিল মঙ্গলদৈর ইউনাইটেড প্রোডাকশন। সঙ্গীত সুধীন দাসগুপ্তার। চোরাই শিকার এবং অরণ্য ধ্বংসযজ্ঞকে বিষয়বস্ত হিসাবে নিয়ে ছবির কাহিনী রচনা করা হয়েছিল। অরণ্য অসমীয়া ভাষার শ্রেষ্ঠ ছবির জাতীয় পুরস্কার লাভ করে।   অভিনয় শিল্পী   বিজু ফুকন (জয়ন্ত)  বিদ্যা রাও (কৃষ্ণা)  তচদ্দূক ইউসুফ়় (প্রতাপ)  পূণ্য দাস, বীণা বারুবতী, অবলা রয়, অখিল ডেকা, তরুণ হাজারিকা, দেউতি বরুয়া, বিষ্ণু খারঘরীয়া।   গীত  নং  গানের শীর্ষ কণ্ঠ  গানিকারদৈর্ঘ  ১দিনর পোহর রংচঙীয়া ভাল মানুহর সং, রাতির আন্ধার গমগমীয়া চোর মাতালর রঙমান্না দে কেশব মহন্ত   ২ গুর গুর গুর গুর গুর গুর গুর গুর ডম্বরু বজাওঁ ডম্বরু বজাওঁ, হাজো ডুবি দেরগাঁও ডম্বরু বজাওঁদ্বীপেন বরুয়া কেশব মহন্ত  ৩এই  পূর্ণিমারে রাতি এই পাহাররে দাঁতি দ্বীপেন বরুয়া, আরতি মুখার্জী কেশব মহন্ত  ৪  শিলে শিলে ঠেকা খালে নিজেরারে পানী আরতি মুখার্জী কেশব মহন্ত   পুরস্কার এবং সম্মান  ছবিটি ১৯তম (১৯৭১) জাতীয় চলচ্চিত্র উৎসবে অসমীয়া ভাষার শ্রেষ্ঠ ছবি হিসাবে রজত কমল পুরস্কার লাভ করে।   তথ্যসূত্র   বিষয়শ্রেণী:অসমীয়া ভাষার চলচ্চিত্র বিষয়শ্রেণী:জাতীয় চলচ্চিত্র পুরস্কার (ভারত) বিজয়ী বিষয়শ্রেণী:১৯৭১-এর চলচ্চিত্র বিষয়শ্রেণী:১৯৭০-এর দশকের অসমীয়া ভাষার চলচ্চিত্র
এমিলের গোয়েন্দা বাহিনী ১৯৮০ সালে মুক্তিপ্রাপ্ত স্বাধীন বাংলাদেশের প্রথম শিশুতোষ চলচ্চিত্র। জার্মান লেখক এরিখ কাস্টনার রচিত এমিলের গোয়েন্দা দল (১৯২৯) নামক কিশোর গোয়েন্দা উপন্যাসের আলোকে এটি নির্মিত হয়েছে। চলচ্চিত্রটির চিত্রনাট্য ও পরিচালনা করেছেন বাদল রহমান। অভিনয়ে ছিলেন গোলাম মোস্তফা, সারা জাকের, এটিএম শামসুজ্জামান, শর্মিলী আহমেদ, মাস্টার পার্থ, শিপলু, টিপটিপ প্রমুখ।  চলচ্চিত্রটি বাংলাদেশে সরকারী চলচ্চিত্র অনুদানে নির্মিত প্রথম চলচ্চিত্র যা ঢাকায় মুক্তি পায়।   কাহিনীসংক্ষেপ  এমিল খেলাঘরের ‘মুক্ত পাখিকে বন্দী কোরো না’ শীর্ষক রচনা প্রতিযোগিতায় প্রথম হয়ে খুলনা থেকে ঢাকায় পুরস্কার গ্রহণ করতে আসে। আসার পথে ট্রেনে তার সাথে থাকা ৫০০ টাকা হারিয়ে যায়। টাকাটা তার নানির জন্য তার মা দিয়েছিল। এরপর শুরু হয় তার টাকা উদ্ধারের অভিযান। সে তার সঙ্গী হিসেবে খুঁজে পায় ঢাকার একদল বাচ্চা।   অভিনয়ে   গোলাম মোস্তফা  সারা জাকের  এটিএম শামসুজ্জামান  শর্মিলী আহম্মেদ  মাস্টার পার্থ  রেয়াজ শহীদ – এমিল  শিপলু  টিপটিপ   মুক্তি  চলচ্চিত্রটি ১৯৮০ সালের সেপ্টেম্বর-অক্টোবর মাসে ঢাকায় মুক্তি দেয়া হয়।   সঙ্গীত  চলচ্চিত্রের একটি গান হল আমরা যাব অভিযানে সঙ্গে যাবে কে।   পুরস্কার  চলচ্চিত্রটি শ্রেষ্ঠ চলচ্চিত্র প্রযোজক, শ্রেষ্ঠ পার্শ্ব-চরিত্র অভিনেতা, শ্রেষ্ঠ শিশুশিল্পী, শ্রেষ্ঠ চিত্রগ্রাহক এবং শ্রেষ্ঠ সম্পাদনা এই পাঁচটি বিভাগে জাতীয় চলচ্চিত্র পুরস্কার লাভ করে। যার মধ্যে বাদল রহমান শ্রেষ্ঠ চলচ্চিত্র প্রযোজক ও শ্রেষ্ঠ সম্পাদনা এই দুইটি বিভাগে পুরস্কার লাভ করে।   পুরস্কার  বিভাগ  প্রাপক এবং মনোনীত  ফলাফল জাতীয় চলচ্চিত্র পুরস্কার  শ্রেষ্ঠ চলচ্চিত্র প্রযোজক  বাদল রহমান   জাতীয় চলচ্চিত্র পুরস্কার  শ্রেষ্ঠ পার্শ্ব অভিনেতা  গোলাম মুস্তাফা   জাতীয় চলচ্চিত্র পুরস্কার  শ্রেষ্ঠ শিশুশিল্পী  টিপটিপ   জাতীয় চলচ্চিত্র পুরস্কার  শ্রেষ্ঠ চিত্রগ্রাহক  আনোয়ার হোসেন   জাতীয় চলচ্চিত্র পুরস্কার  শ্রেষ্ঠ সম্পাদনা  বাদল রহমান     আরও দেখুন   বাংলাদেশের চলচ্চিত্র  এমিলের গোয়েন্দা দল   তথ্যসূত্র    বহিঃসংযোগ   বিষয়শ্রেণী:১৯৮০-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী শিশুতোষ চলচ্চিত্র বিষয়শ্রেণী:কিশোর চলচ্চিত্র বিষয়শ্রেণী:উপন্যাস অবলম্বনে চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বিদেশী চলচ্চিত্রের বাংলাদেশী পুনর্নির্মাণ বিষয়শ্রেণী:বাদল রহমান পরিচালিত চলচ্চিত্র
thumb|ব্রহ্মগিরি শিখর নাশিক জেলা ভারতের মহারাষ্ট্র রাজ্যের  একটি প্রশাসনিক অঞ্চল। এছাড়াও এই জেলাটি  নাসিক জেলা নামে পরিচিত। নাশিক শহরটি এই জেলা সদর দপ্তর। নাশিক ভাল ওয়াইন উৎপাদনের জন্য পরিচিত হয়।  নাশিক জেলা মহারাষ্ট্রের তৃতীয় বৃহত্তম জেলা। এই জেলার মোট  জনসংখ্যা হল ৬১,০৯,০৫২ জন এবং উত্তর মহারাষ্ট্র অঞ্চলের ১৫,৫৮২ বর্গ কিলোমিটার এলাকা দখল করে জেলাটি। এই জেলার উত্তর দিকে ধুলে জেলা, পূর্বে জলগাঁও জেলা, দক্ষিণ-পূর্ব ঔরঙ্গাবাদ জেলা, দক্ষিণে আহমদনগর জেলা, দক্ষিণ-পশ্চিমে থানে জেলা, পশ্চিমে গুজরাত রাজ্যের ভলসাদ ও নবসারী জেলা এবং উত্তর-পশ্চিমে ডাঙ্গস জেলা অবস্থিত।  জেলা পশ্চিমাঞ্চলীয় অংশ উত্তর-দক্ষিণে প্রসারিত দাক্ষিণাত্যের মালভূমি, যা খুবই উর্বর ও কৃষিকার্যে উপযোগী। জেলার পশ্চিমাঞ্চল কয়েকটি ব্যতিক্রম গ্রামের ছাড়াও পাহাড়ী এবং রেভিন্স দ্বারা বিভক্ত এবং  এখানে সহজে চাষাবাদ সম্ভব। পাহাড়ের পশ্চিম ঢালগুলি থেক দমনগঙ্গা নদী সহ বিভিন্ন নদী নির্গত হয়েছে,। যে গুলি এর পর পশ্চিম দিকে প্রবাহিত হয়ে আরব সাগরে পতিত হয়।  দাক্ষিণাত্যের মালভূমির উপর অবস্থিত জেলার বৃহত্তর পূর্ব অংশটি খোলা, উর্বর এবং চাষবাসের জন্য উপযুক্ত। পূর্ব ও পশ্চিমে বিস্তৃত সাতমলা-চাঁদাবাদ পাহাড় মালভূমি অঞ্চলের প্রধান বিভাজক গঠন করে। উপদ্বীপীয় ভারতের বৃহত্তম নদী গোদাবরী এই জেলার জেলার ত্রিম্বকেশ্বর পাহাড়ে উৎপত্তি এবং জেলাটির মাধ্য দিয়ে পূর্ব দিকে প্রবাহিত হয়।  সাতমলা-চাঁদাবাদ পাহাড় একটি জলবিভাজিকা গঠন করে, যেমন নদীগুলি গোদাবরী নদীর দক্ষিণে জলনিকাশির কাজ করে। এইগুলির মধ্য কদভ ও দারন নদী উভয়ই অন্তর্ভুক্ত যা গোদাবরী নদীর উপনদী। সাতমলা-চাঁদাবাদ পাহাড়ের উত্তরে গির্না নদী এবং তার উপনদী মোসাম, পূর্ব উপত্যকায় তাপ্তী নদীতে  মিলিত হয়।  ত্রিম্বকেশ্বর শিব মন্দির ত্রিম্বকে অবস্থিত, যা বারো জ্যোতিলিঙ্গের মধ্যে একটি, যেখানে মহারাষ্ট্রের ত্রিম্বকেশ্বরে হিন্দু বংশোদ্ভূত নিবন্ধন করা হয়। পবিত্র গোদাবরী নদীর উৎপত্তি ত্রিম্বাকের কাছাকাছি।  জনসংখ্যার উপাত্ত ২০১১ সালের আদমশুমারি অনুযায়ী, নাশিক জেলার জনসংখ্যা ৬১,০৯,০৫২ জন, যা এল সালভাদর  অথবা যুক্তরাষ্ট্রের মিসৌরি রাজ্যের জনসংখ্যা প্রায় সমান।  জনসংখ্যার হিসাবে ভারতের ১১ তম স্থান (মোট ৬৪০ টির মধ্যে) পেয়েছে জেলাটি।  জেলাটিতে বর্গ কিলোমিটার (১,০২০/বর্গ মাইল) প্রতি ৩৯৩ জন মানুষ বসবাস করেন।  এই জেলায় ২০০১-২০১১ এর দশকে জনসংখ্যা বৃদ্ধির হার ছিল ২২.৩৩%।  নাশিকের প্রতি ১০০০ জন পুরুষের জন্য ৯৩১ জন নারীর যৌন অনুপাত রয়েছে  এবং ৮০.৯৬% এর সাক্ষরতার হার রয়েছে।   ২০০৭ সালের হিসাবে জেলার ৭৫.৬৪% মানুষ শহুরে।   ভাষাসমূহ  মারাঠি হল আধিকারিক বা সরকারি এবং মূল কথ্য ভাষা। অহরানী এবং ভিলি  জেলার উত্তরে ছোট ছোট অংশগুলিতে বিভিন্ন উপভাষা কথিত হয়।  নাশিক, ত্রিম্বকেশ্বর মত ধর্মীয় স্থানগুলিতে প্রাচীন ভারতীয় ভাষা সংস্কৃত কথ্য এবং ব্যাপকভাবে বোঝা যায়।  তথ্যসূত্র  বহিঃসংযোগ  বিষয়শ্রেণী:মহারাষ্ট্রের জেলা বিষয়শ্রেণী:নাশিক জেলা বিষয়শ্রেণী:১৮৬৯-এ ভারতে প্রতিষ্ঠিত
তারা সিং (৫ মে ১৯৩১ - ১৮ সেপ্টেম্বর ২০১৬) ভারতের পাঞ্জাবের একজন বিখ্যাত ভাস্কর ছিলেন। তিনি পাঞ্জাব রতন পুরস্কার, বাবা ফরিদ পুরস্কার এবং শোভা সিং স্মৃতি পুরস্কারসহ বেশ কয়েকটি পুরস্কারের প্রাপক ছিলেন।  জীবনী তিনি ১৯৩১ সালের ৫ মে লুধিয়ানা জেলার রায়কোটের কাছে লাখা গ্রামে জন্মগ্রহণ করেন।.   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০১৬-এ মৃত্যু বিষয়শ্রেণী:২০শ শতাব্দীর ভারতীয় ভাস্কর বিষয়শ্রেণী:লুধিয়ানা জেলার ব্যক্তি
দ্য মিস্টিরিয়াস আইল্যান্ড () হল জুল ভার্ন এর একটি উপন্যাস যা ১৮৭৫ সালে প্রকাশিত হয়। হেটজেল কর্তৃক প্রকাশিত মূল সংস্করণে জুল ফেরাট এর আঁকা অনেকগুলো চিত্র ছিল। উপন্যাসটি ভার্নের টোয়েন্টি থাউজ্যান্ড লিগস আন্ডার দ্য সী (১৮৭০) এবং ইন সার্চ অব দ্য কাস্টাওয়েজ (১৮৬৭–৬৮) এর মিশ্রিত সিকুয়েল, যদিও এটির আবহ ঐ বইগুলোর আবহের থেকে অনেকটাই ভিন্ন। উপন্যাসটির পারম্ভিক খসড়ার নাম ছিল শিপরেকড ফেমিলি: মেরুনড উইথ আংকেল রবিনসন। এটি ভার্নের প্রকাশক কর্তৃক প্রথমে প্রত্যাখ্যাত হয়েছিল এবং প্রকাশের পূর্বে পুনর্লিখিত হয়েছিল। খসড়াটি যে রবিনসন ক্রুসো এবং দ্য সুইস ফেমিলি রবিনসন উপন্যাস দুটি দ্বারা প্রভাবিত ছিল তা বোঝা যায়। ভার্ন তার পরবর্তী উপন্যাস গডফ্রে মরগান (ফরাসি: L'École des Robinsons, ১৮৮২)-এ একই ধরনের আবহ সৃষ্টি করেন।  দ্য মিস্টিরিয়াস আইল্যান্ড এর কালানুক্রম মূল টোয়েন্ডি থাউজ্যান্ড লিগস আন্ডার দ্য সী এর সাথে বেমানান। টোয়েন্টি থাউজ্যান্ড লিগস আন্ডার দ্য সী এর কাহিনী ১৮৮৬ সালে শুরু হয়। দ্য মিস্টিরিয়াস আইল্যান্ড এর কাহিনী শুরু হয় আমেরিকান গৃহযুদ্ধের সময়কালে, তবুও এর কাহিনী টোয়েন্টি থাউজ্যান্ড লিগস আন্ডার দ্য সী এর কিছু বছর পর সংঘটিত হয় বলে অনুমান করা হয়।  অন্যান্য ভাষায় অনুবাদ উপন্যাসটি বাংলা ভাষায় সেবা প্রকাশনী হতে শামসুদ্দীন নওয়াব কর্তৃক  রহস্যের দ্বীপ নামে ১৯৭৯ সালে প্রকাশিত হয়।  চিত্রশালা থাম্ব|337x337পিক্সেল|কেন্দ্র|'লিংকন দ্বীপ' এর মানচিত্র|সীমানা থাম্ব|286x286পিক্সেল|'লিংকন দ্বীপ' এর মানচিত্র (রঙিন)|কেন্দ্র কেন্দ্র|থাম্ব|312x312পিক্সেল|মাস্টার জাপ ছবি তোলার জন্য গুরুত্ব সহকারে ভঙ্গি অবলম্বন করছে কেন্দ্র|থাম্ব|345x345পিক্সেল|ক্যাপ্টেন নিমোর মৃত্যুশয্যায় সাইরাস স্মিথ (সাইরাস হার্ডিং) তাঁকে আশীর্বাদ করছেন  তথ্যসূত্র  বহিঃসংযোগ  বিষয়শ্রেণী:১৮৭৪-এর ফরাসি উপন্যাস বিষয়শ্রেণী:জুল ভার্ন এর উপন্যাস বিষয়শ্রেণী:চলচ্চিত্রে অভিযোজিত ফরাসি উপন্যাস বিষয়শ্রেণী:কমিক্সে অভিযোজিত উপন্যাস বিষয়শ্রেণী:ভিডিও গেমে গৃহীত উপন্যাস
সিলেট কেন্দ্রীয় বাস টার্মিনাল (কদমতলী বাস টার্মিনাল নামেও পরিচিত) হচ্ছে সিলেট নগরীর কদমতলি এলাকায় পুরোনো টার্মিনাল এলাকাতে আট একর জায়গা নিয়ে নির্মিত আধুনিক স্থাপত্যশৈলীতে তৈরি একটি টার্মিনাল। ২০২৩ সালের ১৫ ফেব্রুয়ারি এটি পরীক্ষামূলকভাবে যাত্রা শুরু করে। কেন্দ্রীয় টার্মিনাল হওয়ায় সিলেটের সঙ্গে সারা দেশের যোগাযোগ স্থাপন করেছে টার্মিনালটি। যেখান থেকে প্রতিদিন ছেড়ে যায় ৫শ’র মতো দূর পাল্লার বাস এবং অভ্যন্তরীণ রুটে চলাচল এর দ্বিগুণ বাস। ২০১৯ সালে এর নির্মাণকাজ শুরু হয়। বিশ্বব্যাংকের অর্থায়নে প্রায় ৬৩ কোটি টাকা ব্যয়ে নির্মিত বাস টার্মিনালটি। সিলেট সিটি কর্পোরেশন প্রকল্পটি বাস্তবায়ন করছে।   অবকাঠামো  টার্মিনালটির পুরো নির্মাণকাজ তিনটি অংশে ভাগ করা হয়েছে। যার মধ্যে পার্ট-১ বহির্গমন ভবনের দৈর্ঘ্য ৩৫০ ফুট, পার্ট-২ অংশ অ্যারাইভাল বিল্ডিং প্রায় ৩০০ ফুট দৈর্ঘ্যের, এবং টার্মিনালের পেছনের দিকে পার্ট-৩ অংশে নির্মিত হয়েছে একটি মাল্টিপারপাস ওয়েলফেয়ার সেন্টার। যেখানে মালিক ও চালক সমিতির জন্য থাকবে ২৪ বেডের বিশ্রাম কক্ষ, গোসলের ব্যবস্থা, অফিস, লকার ব্যবস্থা, ক্যান্টিন এবং মিটিং ও অনুষ্ঠানের জন্য বিশাল মাল্টিপারপাস মিলনায়তন।   সুবিধা   টার্মিনালটিতে একসঙ্গে ৪৮টি বাস রাখার ব্যবস্থা, যাত্রীদের জন্য প্রায় দেড় হাজার আসনের বিশাল ওয়েটিং লাউঞ্জ, ৩০ আসনের ভিআইপি কক্ষ, ৩০টি টিকিট কাউন্টার এবং নামাজের জন্য আলাদা কক্ষ রয়েছে।  তথ্যসূত্র  বিষয়শ্রেণী:সিলেট জেলার পরিবহন বিষয়শ্রেণী:বাংলাদেশের স্থাপত্য বিষয়শ্রেণী:বাংলাদেশের বাস স্টেশন বিষয়শ্রেণী:সিলেটের ভবন ও স্থাপনা
ওগো বধূ সুন্দরী হল ১৯৮১ সালে মুক্তিপ্রাপ্ত একটি বাংলা কমেডি চলচ্চিত্র। এই ছবিটি পরিচালনা করেন সলিল দত্ত। এই ছবিটিই বিশিষ্ট বাঙালি অভিনেতা উত্তম কুমারের সর্বশেষ ছবি। ছবিটিতে অভিনয় অসমাপ্ত রেখেই তার মৃত্যু ঘটেছিল। ছবির শেষাংশে “ও ড্যাডি, ও মাম্মি” গানের দৃশ্যায়নের সময় প্রবীর কুমার উত্তম কুমারের 'বডি ডবল' হিসেবে কাজ করেন। ডাবিং-এর সময় উত্তম কুমারের ছোটোভাই তরুণ কুমারের কণ্ঠস্বর ব্যবহৃত হয়।  ওগো বধূ সুন্দরী ছবিতে সুরারোপ করেছিলেন বাপ্পী লাহিড়ী। ছবিটি জর্জ বার্নার্ড শ-এর পিগম্যালিয়ন নাটক অবলম্বনে নির্মিত হয়। যদিও চলচ্চিত্রায়নের ক্ষেত্রে প্রধানত জনপ্রিয় ব্রিটিশ মিউজিক্যাল মাই ফেয়ার লেডি ছবিটির ছায়া অবলম্বন করা হয়।   কাহিনী  বাংলা ভাষার অধ্যাপক ও গবেষক গগন সেন (উত্তম কুমার) উচ্চবিত্ত সমাজের সঙ্গে মেলামেশা করা পছন্দ করেন না। কিন্তু তার স্ত্রী চিত্রা (সুমিত্রা মুখোপাধ্যায়) পার্টিতে যোগ দিতে পছন্দ করেন। কলকাতা বইমেলায় সাবিত্রী (মৌসুমী চট্টোপাধ্যায়) বাঁদরের খেলা দেখাতো। গগন ও তার বন্ধু অবলাকান্তের (সন্তোষ দত্ত) সঙ্গে সাবিত্রীর দেখা হয়। গগন সাবিত্রীকে লেখাপড়া শেখানোর দায়িত্ব নিতে চান। কিন্তু সাবিত্রী প্রথমে রাজি হয় না। কিন্তু এক রাতে পিতৃমাতৃহীনা সাবিত্রীকে তার অভিভাবক কাকা মদের টাকার জন্য একটি লোকের কাছে বিক্রি করে দিলে, সাবিত্রী বাড়ি ছেড়ে চলে যায়। ঘটনাচক্রে অবলকান্তের কাছ থেকে সে গগন সেনের ঠিকানা জোগাড় করে। সাবিত্রী তার বাড়িতে আশ্রয় নিলে চিত্রা চলে যান তার ব্যারিস্টার দাদু (বিকাশ রায়) ও ভাই সন্দীপের (রঞ্জিত মল্লিক) বাড়িতে। এদিকে গগন চ্যালেঞ্জ নেন এটা প্রমাণ করতে যে উপযুক্ত শিক্ষা, পরিবেশ পরিস্থিতি পেলে সাবিত্রীর মত অশিক্ষিত মেয়েও বদলে যেতে পারে। সাবিত্রীকে লেখাপড়া শিখিয়ে ভদ্রসমাজের উপযুক্ত করে তোলেন তিনি একাজে প্রথমে অরাজি হলেও তাকে সাহায্য করেন অবলাকান্ত। গগন সেনকে অপদস্থ করার জন্য চিত্রা সেন একটি ফ্যাশন প্যারেড আয়োজন করেন। কিন্তু সাবিত্রীকে চিনতে না পেরে, তাকেই ক্রাউন পরিয়ে দেন চিত্রা। এদিকে চিত্রার দাদু আর গগন সেন গোপনে সন্দীপের সঙ্গে সাবিত্রীর বিবাহ স্থির করেন। বিবাহের দিন চিত্রা খবর পান গগন সেন বিবাহ করতে চলেছেন। কিন্তু ছুটে এসে তিনি দেখেন, সন্দীপই সাবিত্রীকে বিবাহ করেছে।   অভিনেতা-অভিনেত্রী   উত্তম কুমার – গগন সেন  মৌসুমী চট্টোপাধ্যায় - সাবিত্রী  সন্তোষ দত্ত - অবলাকান্ত  সুমিত্রা মুখোপাধ্যায় – চিত্রা সেন  রঞ্জিত মল্লিক - সন্দীপ  বিকাশ রায় – সন্দীপ ও চিত্রার দাদু  মীনাক্ষী গোস্বামী - লোলা  হারাধন বন্দ্যোপাধ্যায় - লোলা বোসের স্বামী   সাউন্ডট্র্যাক   http://play.raaga.com/bengali/album/Ogo-Badhu-Sundari-songs-B0000023   তথ্যসূত্র    বহিঃসংযোগ     www.gomolo.in  বিষয়শ্রেণী:১৯৮১-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র
সুতিয়া নদী বাংলাদেশের ময়মনসিংহ জেলার সদর উপজেলা, ত্রিশাল ও গফরগাঁও উপজেলার একটি নদী। নদীটির দৈর্ঘ্য ৯৮ কিলোমিটার, গড় প্রস্থ ৬১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুতিয়া নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৮।  প্রবাহ   সুতিয়া নদী অববাহিকার আয়তন ৩৬ বর্গকিলোমিটার। নদীটি ময়মনসিংহ সদর উপজেলার পুরাতন ব্রহ্মপুত্র নদী থেকে বের হয়ে ময়মনসিংহ জেলার গফরগাঁও উপজেলার বানার নদীতে এই নদীতে সারাবছর পানিপ্রবাহ থাকে না। মৌসুমি প্রকৃতির এই নদীতে অক্টোবর হতে জুন মাস অবধি প্রবাহহীন অবস্থা থাকে। তবে জুলাই আগস্টের বর্ষা মৌসুমে পানির প্রবাহ বেশি হয়। এই সময় নদীতে পানির গভীরতা ৪ মিটারে পৌঁছায়। এই নদীতে জোয়ারভাটা খেলে না। নদীটিতে সাধারণত বন্যা হয় না।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৫০, ।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:ময়মনসিংহ জেলার নদী বিষয়শ্রেণী:ময়মনসিংহ সদর উপজেলা বিষয়শ্রেণী:গফরগাঁও উপজেলা বিষয়শ্রেণী:ত্রিশাল উপজেলা বিষয়শ্রেণী:ভালুকা উপজেলা বিষয়শ্রেণী:মুক্তাগাছা উপজেলা